rlitschk/wikidir huggingface dataset:
Kasachstan (kasachisch Қазақстан, latinisiert Qasaqstan) isch ä Schdaat z Zentralasie und – wenn mä dt Fluss Ural as Gränze zwüsche Europa und Asie aaluegt – zum ä chliine Deil (öbbe 5,4 % vo der Landesflechi) im üsserschde Oschdeuropa. Z Kasachstan sälber gseht mä sich in erschter Linie im Zentrum vo Eurasie. Kasachstan gränzt im Norde und Weschte an Russland, im Südoschte an d Volksrepublik China, im Süde an Kirgisistan, Usbekistan und Turkmenistan und im Südweschten an s Kaschpische Meer. S Land wird autoritär vom Bresidänt Nasarbajew regiert, won ä Vetterliwirtschft iigfüehrt het. Die bolitisch Opposition schdoht under schdarkem Druck und d Medie wärde kontrolliert. Im Johr 2006 isch dr oppositionell Bolitiker Altynbek Sarsenbajew ermordet worde. Sit de Wahle vo 2007 isch d Opposition überhaupt nüm im Parlamänt verdräte. Commons: Kazakhstan – Sammlig vo Multimediadateie Offizielli Websit vo de kasachische Regierig (kasachisch/englisch/russisch) Botschaft vo de Republik Kasachstan i de Bundesrepublik Dütschland Казахстан переходит на единый часовой пояс: что нужно знать. 29. Februar 2024. Normdate: GND: 4029839-5 | LCCN: n92000005 | SUDOC/IdRef: 085464457 | VIAF: 124906451
Under Hochdütsch verstoot mer zwei verschidni Sache: In de Dialektologi meint mer mit Hochdütsch die hochdütsche Dialäkt, wo südlig vo de Benrather Linie (machen/maken-Gränz) gsproche werde. Zwüschem 5. und 14. Johrhundert hät s im dütsche Sprochruum e Lutverschiebig ge, wo sich im 14. Johrhundert bis ins Gebiet vo de Benrather Linie ußbreitet hät. D Dialäkt nördlich devo werde als Niderdütsch bezeichnet, die südlich devo als Hochdütsch (Mitteldütsch un Oberdütsch). Die Begriff hen nyt mit hoch = besser un niider = schlächt z due, sundern si sin vo de Geographi inspiriert (s Flachland im Norde, im Gägesatz zum gebirgigere Süde). Hüt meint mer mit Hochdütsch meischt d Standardsprooch vum Dütsche, s Standarddütsch oder Schriftdütsch. S Standarddütsch bassiert zumene grosse Deil uff de Grundlag vo de süddütsche Dialäkt. Mer het also d Bezeichnig für di süddütsche Dialäkt uff d Standardsprooch übertrait. Wyl de Süde vom dütsche Sprochgebiet wirtschaftlig stärker gsi isch wie de Norde, hät de Martin Luther d Bible uff eine vo denne Dialäkt übersetzt, wo hütt Hochdütsch gnännt werre. S Hochdütsch isch also nöcher an de südlige Mundarte gsi. Während dem hän aber die Norddütsche Hochdütsch als Fremdsproch lerne mieße und sin nöcher an dem dra gsi, was de Luther
Hannover (IPA: [haˈnoːfɐ] oder [haˈnoːfər], uf Platt Hannober) isch d Hauptstadt vo Niidersachse in Norddütschland und mit rund 520.000 Ywohner die ölftgröschti Stadt vo Dütschland. Hannover erstreckt sich uff re Flächi vo rund 200 km² und ligt 135 Kilometer südlich vo Hamburg, 100 Kilometer südöstlich vo Breme und 55 Kilometer westlich vo Braunschwyg. Durchschnittlich ligt Hannover 55 Meter über em Meer. De diefst Punkt isch i me Naturschutzgebiet uff 44 Meter über em Meer, de höchst de Lindener Berg (118,2 Meter). Höcher wie säller isch numme de Berg vo de Mülldeponie, wo 121,3 Meter hoch isch. Hannover isch in die folgende 13 Stadtdeil underteilt: Mitte Vahrenwald-List Bothfeld-Vahrenheide Buchholz-Kleefeld Misburg-Anderten Kirchrode-Bemerode-Wülferode Südstadt-Bult Döhren-Wülfel Ricklingen Linden-Limmer Ahlem-Badenstedt-Davenstedt Herrenhausen-Stöcken Nord Die hän widderum einzelni Stadtteile, insgsamt 51. Ersti Hywys uff e Sydlig in de Gegend vo Hannover git s uss em Johr 950. S isch dörtmols uss re hochwassergschützte Siedlig entstande und e Marktsiedlig gsi. De Marktplatz wird zum erste Mol 1150 erwähnt. 1241 hät Hannover s Stadtprivileg kriegt; sither gits au Bewys für e Rot uss zwölf Persone und zwei Bürgermeister. 1392 hät Hannover e Landwehr baut und e wirtschaftliche Uffschwung erlebt. D Ywohnerzahl isch uff 4000 gstyge. Während em Drißigjöhrige Chrieg
Mali isch e Staat z Weschtafrika. Im rund 1,24 Millione km² große Staat lääbe rund 18,7 Millione Mänsche (Stand 2017). Sy Hauptstadt isch Bamako. Dr greescht Dail vu dr Bevelkerig läbt im Side vum Land, wu di beede Fliss Niger un Senegal dure fließe. Dr Norde goht dief bis in d Sahara. Dr Name Mali chunnt vom Großrych Mali, wu s vum 13. bis zum 15. Johrhundert in däm Biet gee het. In dr yyhaimische Sproch Bambara isch Mali au s Wort fir s Wappedier vum Land: s Flusspfärd. Mali isch e Binnestaat im Innere vu Weschtafrika mit 1.240.192 Quadratkilometer Flechi, dodervu 20.002 km² Gwässer. S lyt in dr Großlandschaft Sudan un im Sahel. Mali dailt si syni 7243 Kilometer lang Landgränze mit sibe Nochberstaate: im Nordoschten un Norden mit Algerie (1376 Kilometer Lengi), im Nordweschte mit Mauretanie (2237 km), im Oschte mit Niger (821 km) un im Sidoschte mit Burkina Faso (1000 km). An Mali gränze au no dr Senegal (419 km) im Weschte, Guinea (858 km) im Sidweschten un d Elfebaikischte (532 km) im Side. Nerdli vum Nigerboge lyt d Wieschti Sahara, wu zwai Drittel vu dr Landesflechi deckt. Di hyfigsch Landschaftsform vu Mali sin Ebene. Di monotone,
Marokko (Arabisch المغرب , al-maghrib), s Königriich Marokko (Arabischالمملكة المغربية , al-Mamlaka al-Maghribīya), lit im Nordweschte vo Afrika. Er isch s weschtligschd vo de drei Maghrebländer. Im Norde gränzt es an s Mittelmeer, im Weschte an dr Atlantisch Ozean und im Oschte an Algerie. D Schdrooss vo Gibraltar drennt en vom europäische Kontinänt. D Südgränze vo Marokko isch international umschdritte wäg em Westsaharakonflikt bis dass dört e Referändum under dr Überwachig vo de Vereinte Natione über die zuekümftigi Zueghörigkeit vo der Weschdsahara abghalte wird. Öbbe 80 % vo dr Bevölkerig si Berber, vo deene knapp 60 % arabisierti Berber. Si sin hüte mäistens sässhafti Buure, nume e Minderhäit läbt no as Nomaade oder halbnomaadisch in abgläägene Gebiet vom Middlere Atlas oder uf de Hoocheebene im Oste vom Land. Öbbe 20 % vo de Marokkaner si arabischstämmig. Nordmarokko mit dr alte Metropole Fès isch eender arabisch (34 % vo dr Bevölkerig si Araber, 25 % arabisierti Berber), Südmarokko und däm si Metropole Marrakesch eender berberisch (30 % vo dr Bevölkerig si Berber) brägt. Es lääbe au no öbbe 60'000 Usländer im Land, drunder vor allem Franzoose, Spanier, Italiäner, Tunesier und Algerier. D Bevölkerig isch in Marokko seer ungliich verdäilt. Zwäi Driddel
Mauretanie (amtli arabisch الجمهورية الإسلامية الموريتانية‎ al-Dschumhūriyya al-Islāmiyya al-Mūrītāniyya ‚Islamischi Republik Mauretanie‘) isch Staat im nordweschtlige Afrika am Atlantik. Die Bresidialrepublik gränzt an d Staate Algerie im Nordoschte, Mali im Oschte un Sidoschte, Senegal im Sidweschte un im Nordweschte an s Territorium vu dr Weschtsahara. S Land isch fascht dreimol so groß wie Dytschland un bstoht mit Uusnahm vun ere Dornehurschtsavannezone an dr Sidgränze lang us Wieschti. Noch em Militärbutsch am 8. Augschte 2008 het e Militärdiktatur regiert. Am 18. Juli 2009 het s wider Bresidäntschaftswahle gee. D Oberflechegstalt vu Mauretanie bietet e rächt glychfermig Bild. Im Side zwische Senegalmindig un Cap Timiris isch d Kischte flach, im Norde gääch mit vyl Insle un Buchte. Landyynezues chunnt e uusdehnt Diefland, wu mit syne Sandinefälder dr weschtli Rand vu dr Sahara bildet. E churze gääche Aastiig laitet iber zum ebene Hochland (300–500 m i. M.) im zäntrale Landesdail. Do lige d Sandstaiplatoo vu Adrar, Tagant un Affollé un ainzelni Inselbärg, dodrunter dr Kediet Ijill, mit 915 m di hegscht Hebig vu Land. Zäntral in dr Sahara, uf dr Gränze zwische dr Verwaltigsregione Tiris Zemmour un Adrar, lyt s Naturwunder Guelb er Richat. Geg Oschte gehen di mit Grell deckte Hochflechine aabe
Mauritius (dt.: [maʊ̯ˈriːtsi̯ʊs], engl.: [məˈɹɪʃəs]) isch än Inselschdaat im Südweschte vom Indischen Ozean, öbbe 900 km öschtlig vo Madagaskar. Im Norde befinde sich d Seychelle und im Weschte isch s französische Überseedepartement La Réunion. Vo 1958 aa het Groossbritannie Mauritius uf si Selbstschtändigkeit vorbereitet. S allgemeine Wahlrächt isch iigfüehrt worde und d Insle het politischi Autonomii übercho. Nach 150 Johr, wo Groossbritannie gherrscht het, isch Mauritius am 12. März 1968 unabhängig worde, isch aber Deil vom Commonwealth bliibe. Dr Füehrer vo dr Arbeiterpartei, dr Sir Seewoosagur Ramgoolam, isch dr erscht Premierminister worde, und er het Mauritius in den erschte 14 Johr vo siiner Unabhängigkeit gregiert. Sit Juli 2005 isch si Sohn Premierminister. Am 12. März 1992 isch Mauritius noch dr Iifüehrig von erä neue Verfassig ä Republik worde. Mauritius isch eini vo de wenige schtabile repräsentative Demokratie z Afrika mit freie Wahle und Garantie für Menscherächt. Mauritius het öbbe 1,2 Millione Iiwooner. Öbbe zwäi Driddel von ene stamme vom indische Subkontinänt. E groosse Däil vo dr übrige Bevölkerig si sogenannti Kreole, wo vo Sklave us Afrika und Madagaskar abstamme, wo sich mit andere Gruppe, vor allem Öiropäer, vermischt häi. Guet zwäi Brozänt vo de Mauritier si Chinese, die wissi Minderhäit
Mosambik [mozamˈbiːk, mozamˈbɪk] (Portugiisisch Moçambique [musɐmˈbik]) isch ä Schdaat in Südoschtafrika. Mosambik isch sit em 12. November 1995 Mitgliid vom Commonwealth of Nations. Dr Nationalfiirdig isch der 25. Juni, dr Dag vo der Unabhängigkeit (1975). Mosambik lit am Indischen Ozean zwüschem 10. und em 27. Breitegrad Süd. Mosambik gränzt an Tansania, Malawi, Sambia, Simbabwe, Südafrika und Swasiland. Di Schdroos vo Mosambik drennt dr Inselschtaat Madagaskar vom afrikanische Feschtland. An dr 2800 km lange Kischte git s e brait Kischtediefland. S deckt dr grescht Dail vum Side, wird vu d Sambesimindig no Norde zues aber schmeler. Hinter dr Kischte styt s Land stapflefermig bis zum zirka 1000 m hoche Dafelland vum Hochfäld aa. Dr hescht Bärg isch dr Monte Binga in dr Provinz Manica (an dr Gränze zue Simbabwe) mit 2436 m. Di Huffe Fliss vum Land chemen us em Hochland un fließen in Oschten in d Stroß vu Mosambik. Dr grescht Fluss isch dr Sambesi (2.574 km), wu im Weschte vu Mosambik dur dr Cahora Bassa-Damm ufgstaut wird. Anderi großi Fliss sin dr Rovuma, dr Gränzfluss zur Tansania, dr Save un dr Limpopo. Dr Malawisee bildet e Dail vu dr Gränze mit Malawi; sy Abfluss isch dr Shire, wu in
Age of Empires II isch es Computerspiil us dr Serii Age of Empires. Es isch 1999 uusecho. The Age of Kings knüpft i dr spieltechnische Hisicht sehr äng a Age of Empires a. Zyytlich isch s Spiil vom Ändi vom römische Riich bis zu dr Endeckig vom Christoph Columbus iteilt. S sin drize Völker verfüegbar: d Brite, d Byzantiner, d Chinese, d Franke, d Gote, d Japaner, d Kelte, d Mongole, d Perser, d Sarazene, d Teutone, d Türke und d Wikinger. Ähnlich wie by Age of Empires muess, bevor s Spiil ä kriegerischi Entwicklig nimmt, ä Wirtschaft ufbaut wärde, wo uf de Rohstoff Holz, Nahrig, Gold und Stei basiert, wo während em Spiilverlauf knäpper wärde. S giit Dorfbewohner, wo me all die Rohstoff mit abbaue ka. Jeds Volk het ä eigeni Sproch, so antworte zum Bispil türkischi Dorfbewohner mit evet und teutonischi sowie gotische Holzfäller mit holza, wenn si an d Arbeit gschickt wärde. D Völker sin in vier Gruppe iteilt, wo jewils ä einheitliche Architekturstil hen. Zu de westeuropäische Völker zele d Franke, d Brite und d Kelte, zu de nordeuropäische d Gote, d Wikinger und d Teutone. Die orientalischi Völkergruppe bestoht us Byzantiner, Sarazene, Perser und Türke
Namibia isch ä Schdaat im südlige Afrika zwüsche Angola, Sambia, Botsuana, Südafrika und em Atlantische Ozean. Dr Name vom Staat leitet sich vo der Wüeschdi Namib ab, wo s ganze Küschtegebiet vom Land inimmt. Er isch bi dr Unabhängikeit as neutrali Bezeichnig uusegläse worde, für zum keis vo de vile namibische Völker z verärgere. Im dütschschbrochige Ruum exischtiert immer no die Bezeichnung „Namibie“, wo mä hüt weniger bruucht. Z Namibia wird hüfig au vo „Südwescht“ as Abchürzig für Südweschtafrika (früehner emol Dütsch-Südweschdafrika oder zwüsche 1919 und 1990 Südweschdafrika) gredet, ä Begriff, wo bi de Iiwohner – je noch Huutfarb und dr politische und gschichtlige Brägig – sehr underschiidligi Assoziatione verursacht. Us de gliiche politische Gründ het mä 1990 nit die bishärige Amtsschbroche bhaltet sondern die änglischi Schbroch iigfüehrt, wo vili vo de Eltere, vor allem im Norde vom Land, nüt beherrsche. Die meischte Schwarze schwätze näbe ihren eigene Schbroche Afrikaans, mänggisch au Dütsch. Dr Nationalfiirdig isch der 21. März, dr Dag vo der Unabhängikeit (1990). Namibia lyt zwische 17,87° un 29,9808° sidliger Braiti un 12° un 25° eschtliger Lengi. S Land gränzt im Oschte an Botswana mit dr Kalahari, im Siden an Sidafrika mit em Oranje, im Weschten an dr
World of Warcraft (alem. »Wält vo de Chriegskunst«; meistens WoW abkürtzt) isch e Masse-Multiplayer-Online-Rollespiil (au MMORPG gnennt), wo Spiler glichzitig zämme übers Internet spile. Es isch 2004 vom Unternehme Blizzard usekoo. World of Warcraft knüpft an d Gschicht vom 2003 erschinene Titel Warcraft III: The Frozen Throne aa. World of Warcraft isch mit über 10 Millione Accounts und darus folgend mit mehr als einere Milliarde Dollar Umsatz jährlich luut dr New Yorker Times s erfolgrichste Spiil wo s je gäbe het. Die gringe Hardwäreaförderige und d'Istigerfründlichkeit gälte als Hauptgrund für dr Erfolg. Wiä bi viele MMORPGs üblich, muess für WoW e monatliches Entgelt entrichtet wärde. Im Januar 2007 isch die ersti Erwiiterig „The Burning Crusade“ usekoo. E halbs Johr spöter kündigt Blizzard die zweiti Erwiiterig ah: „Wrath of the Lich King“. S Spiel isch am 23. November 2004 in dr USA, Kanada, Australie und Neuseeland für Microsoft Windows und Mac OS X usekoh. In Europa ischs Spiil siit em 11.Februar.2005 im Lade z kaufe. Dr Start in Korea isch am 18.Januar 2005 gseh und in dr Volksrepublik China am 6.Juni.2005 erschine. Die Spanischi Version isch am 29. September 2006 erschine und d russischi Version isch in Entwicklig. Am erste Tag
D Walther P99 isch e Pischtole. Bekannt worde isch d P99 durch dr James Bond Film "dr Morge schtirbt nie", wo si s erstes mol igsetzt worde isch. Im Film "d Welt isch nid gnueg", isch si im 007 si Dienschtwaffe gsi. D Walther P99 isch e Dütschi Waffe. Es uffelligs Merkmol isch, dass e Haane feelt. D P99 het stattdesse e innelygende Schlagbolze. Däm si Zueschtand cha me ame chline Schtift erkenne, wo me mit eme Chnopf entspanne cha. D Waffe schafft no nach em Browning-Syschtem und het e Weaver-Schyne unter em vordere Schaft für e optoelektro Zylhilf. Es cha au e Schalldämpfer montiert wärde, de macht aber der Schuss ungnauer. E manueli Sicherig, wie s üblich isch bi de meischte Selbschtladepischtole isch nid vorhande denn d Waffe isch im gladene Zuestand grad schussbereit. Es het e automatischi Sicherig, e Fall Sicherig und e Anti-Stess-Abzug, wo verhindere düije dass sich e Schuss löst, oni das me s will. Dr Griff ka me wechsle und dr Grössi apasse. Die abgrundidi Form verhindert, das d Waffe sich unter dr Kleidig verhettere ka. Mit dr S&W SW99 produziert Smith und Wesson zäme mit em Walther e Pistole, wo dr P99 glycht, abr
Becker, au churz Beck, isch e Bruefsbezeichnig für e Mensch, wo si Läbensunterhalt mit Bache vo Brot, Gebäck etc. verdient. Dr Becker zellt zu de Handwärksbrüef. Nach ere meischtens dreijährige Bruefsusbildig im Beckerhandwärk wird vo dr regional zueschtändige Innig d Gselleprüefig abgleit. Diräkt im Aaschluss beschtoht für dr Beckergsell d' Möglichkeit, sich anere Fachschuel witerzbilde und aaschließend vor dr Handwärkskammere d Meischterprüefig abzlegge. Die Usbildig ka inere Meischterschuel oder bi dr örtliche Innig gmacht wärde. Die dreijährigi Gsellezyt, wo früener erforderlich gsi isch als Vorussetzig zum zur Meischterprüefig zuegloo z wärde, isch wäggfalle. Nach em erfolgriiche Abschluss vo dr Meischterprüefig erwirbt me s' Rächt, dr Bruef vom Becker sälbschtändig uszüebe und Lehrling in däm Bruef uszbilde. Dr Schutzheiligi vo de Becker isch dr Heiligi Nikolaus. S Handwärk vom Becker het sich früener no ufteilt in: Zuckerbecker (Konditer) Pfäfferkuechebecker (Läbchueche) Los- oder Wyssbecker (Weizebrot, Brötli etc.) Fast- oder Schwarzbecker (Roggebrot) Die Unterscheidig isch als erschts in Preuße 1752 ufghobe worde, will die schtändige Riibereie au zum Nochteil vo dr Kundschaft gfüehrt hai. Dr Beckerbruef het zu de "freie, gschänkte und ungschlossnige" Handwärk ghört. D' Befuegnis vom ene Meischter, chönne z bache, het d (Back-) Grächtigkeit oder au d Bank gheisse. Scho
Niger (dt.: [ˈniːgər], frz.: [niˈʒɛːʀ]) isch ä Schdaat in Weschdafrika. Si Name isch idäntisch mit däm vom groosse Schdrom Niger, welem si Oberlauf dur dr Südweschde vom Wüeschdeschdaat fliesst, wo relativ dicht besiidlet isch. Niger gränzt im Norde an Algerie und Libye, im Weschde an Mali und Burkina Faso, im Oschde an Tschad und im Süde an Nigeria und Benin. Niger isch ä Binneschdaat, drzue ghöre ä Deil vo dr Sahara, em Sahel und em Sudan. Er isch eins vo de Länder, wo am wenigschde entwicklet si uf dr Welt. Die ehemoligi französischi Kolonii isch sit 1960 unabhängig. Noch erä Phase vo Schdaatsschdreich und Ufschdänd vo de Tuareg schiint sich Niger politisch z schdabilisiere. Exischdänzbedrohend für ä gröschd Deil vo dr nigrische Bevölkerig si d Dürrene und Nahrigsmittelknappheit, wo immer widr chömme. Im Demokrati-Index 2008 vu dr Zytschrift The Economist isch dr Niger uf Blatz 128 vu 167 Länder gläge un het dodermit zue dr autoritäre Regime zellt. Im Zäntrum vu Niger lige d Sandwieschti Erg du Ténéré un s Gebirg Aïr mit em Mont Idoukal-n-Taghès as hegschtem Gipfel (2.022 m). S Aïrgebirg (Massif Aïr) isch di sidlig Furtsetzig vum algerische Hoggar- oder Ahaggar-Gebirg. Im Weschte, Siden un Oschten isch
As Dragikomödie si Theaterschdück bezeichnet worde, wo d Handlig vo dragischem Charakter, aber dr Usgang glücklig isch. Hützudag dänggt mä ehnder, as si ä dragischi Zsämmehäng mit komische Elimänt und Motiv, aber au komischi mid Tragik vermischd. Die antike Grieche hai Dragödie und Komödie kennt. In dr klassische Ziit si ihri Theaterereignis än Abfolg von erä Trilogie vo dragischem Charakter gsi, ufglockeret von erä abschliessende Komödie. Dr Römer Plautus (254-184 vor dr Ziitwändi) het, im Gegesatz zu der dramatische Dradition, wo Dragödie und Komödie drennt het, dragischi und komischi Gschehnis im gliiche Schdück vermischt. Währed dr Renaissance het mä drmit Schdück gmeint, wo im Groose und Ganze komisch gsi sin, aber dragischi Elimänt gha het. Dr Italiäner Battista Guarini het d Dragikomödie definiert as Schdück, wo ärnschdi Begäbeheite zeigt und Mitliid wurd errege, wo aber kei dragische Schluss und au luschdigi Elimänt wie Witz und Glächder haig. In dr französische Klassik im 16. und 17. Johrhundert isch d tragi-comédie vom Hardy, Rotrou, em Corneille (El Cid) und andere pflägt, aber schliesslig vo dr klassische französische Dragödie verdrängt worde. Z Ängland het dr John Fletcher d Dragikomödie The Faithful Shepherdess (Die dreuji Schöfere) gschriibe, und dr Shakespeare mänggisch siine Komödie dragischi
47.5527187.59007Koordinate: 47° 33′ 10″ N, 7° 35′ 24″ O; CH1903: 611400 / 266900 S Theater Basel isch s Schdadttheater vo der Schdadt Basel. Im Spiilblan schdöhn Schauschbiil, Opere, Operette und Ballett. Wil s Theater Basel kei eignigs Orchester het, wird im allgemeine s Sinfoniiorchester Basel verpflichdet. Bi Barockopereproduktione schbiilt s Barockorchester La Cetra vo dr Schola Cantorum Basiliensis, wo vom Paul Sacher gründet worden isch. Sit dr Saison 2006/2007 wird au mit dr basel sinfonietta zsämmegschafft. Für d Eröffnig vo dr Operesaison 2007/2008 isch zum erschde Mol s international bekannte Kammerorchester Basel engagiert worde, für ä Neuproduktion vom Mozart siiner Entfüerig us em Serail. S Theater isch mit siine Opereuffüehrige bekannt worde, und d Fachzitschrift Opernwelt het s 2009 und 2010 zum Operehuus vom Johr gwehlt. Im Ballett het sich s Stadttheater under em Ballettmäister Waclaw Orlikowsky vo 1955 aa en internazionaale Naame gmacht. Dr Erfolg vom Baasler Ballett in dere Zit, wo sich stark am klassische Danz orientiert het, isch as s Baasler Ballettwunder in d Gschicht iigange. Dr Name Theater Basel wird sit 1968 bruucht. Denn isch s Brivattheater „Komödie“, wo 1950 gründet worden isch, as Schauschbiilhuus zum Basler Stadttheater cho. S Basler Schdadttheater isch 1834 gründet worde
S Woodstock Music and Art Festival isch ä Musikfestival gsi, wo as dr musikalisch Höhepunggt vo dr amerikanische Hippiebewegig Flowerpower zelt. Offiziell isch s vom 15. bis zum 17. August 1969 gange, d Zueschauer si aber erscht am Morge druf abzoge. Uf em Festival si 32 Bands und Solisten ufdräte, wo Folk, Rock, Soul und Bluesmusig gschbiilt hai, und a Gage vo öbbe 200.000 US-Dollar übercho hai. Uf em Festivalgländ hai chaotischi Zueschtänd gherrscht, wil niemer erwartet het, ass sovil Zueschauer chieme. Mä het mit 60.000 Zueschauer grächnet, es si abr meh as 400.000 cho. Meh as ä halbi Million si uf de Wäg noch Woodstock im Vechehr schdeckebliibe und vo dr Bolizei widr heimgschickt worde. S Festival isch vo Woodstock Ventures veraaschdaltet worde, wo vom junge Musigbroduzänt Michael Lang und zwei New Yorker Undernähmer zu däm Zwäck gründet worden isch. Es isch für d Veraaschdalter zum enä finanzielle Misserfolg worde, will im Gedräng d Heg kapputtgange si und faschd alli ihne hai chönne ohni z zahle. Die meischte ganz groosse Näme, wie z. B. The Beatles, Bob Dylan, The Doors, The Rolling Stones, Led Zeppelin, Elvis Presley und vili vo de schwarze Künschtler, wo denn sehr bekannt gsi si,
Nigeria [niˈgeːri̯a] isch ä Bundesschdaat z Weschdafrika, wo an Benin, Niger, Tschad und Kamerun gränzt. Es isch mit Abschdand s bevölkerigsriichschde Land vo Afrika und brobiert noch Johre von erä Militärdiktatur, sich z demokratisiere und wirtschaftlig z entwickle. Nigeria het s aber bis jetzt nit fertig brocht, siini riiche Erdölvorkomme für d Armuetsbekämpfig iizsetze. Korruption, Gwalt und ethnischi Komflikt zwüschen em muslimische Norde und em christlig-animischtische Süde si d Haupthindernis, für zum dr Bevölkerig vo Nigeria ä bessers Läbe möglig z mache. Nigeria lyt z Weschtafrika am Atlantische Ozean un umfasst e Biet vu 923.768 km² mit ere Oscht-Wescht- un ere Nord-Sid-Uusdähnig vu 1.200 bzw. 1.100 km. Markanti Merkmol vum Land sin dr Strom Niger, wu no Sidoschte goht, un syy Näbefluss Benue, wu no Sidweschte goht. Die bede Fliss fließe z Nigeria zämme un minde im Nigerdelta uf ere Flechi vu uugfehr 24.000 km² in dr Golf vu Guinea. Dr rund 850 km lang Kischtestreife am Golf vu Guinea isch bregt vu Lagune (im Weschte z. B. d Lagune vu Lagos) un vu Mangrovesimpf. Är het syy greschti Uusdähnig im Nigerdelta. Dr Girtel tropischem Rägewald im Landesinnere, wu friejer fascht 100 km breit gsi isch, isch fascht iberal grytet
Sambia (Republic of Zambia, friejer Nordrhodesie) isch er Binnestaat im sidlige Afrika. Är gränzt an Angola, di Demokratisch Republik Kongo, Tansania, Malawi, Mosambik, Simbabwe, Botswana un Namibia. Dr Name chunnt vum Fluss Sambesi. Sambia isch am 24. Oktober 1964 vum Verainigte Chenigrych unabhängig wore. Im Human Development Index 2014 lyt Sambia uf Blatz 141 vu 187. Dr grescht Dail vum Land bstoht us relativ reliefarme Hochebene zwische 1000 un 1400 Meter Hechi. Die Hochebene sin aber arg unterschidli. Im Norde stellt isch s Bangweulubassin dr Bode vun ere riisige Krater, wu im Side vu dr Hochebeni vum Copperbelt, im Weschte vum lange Luapuladal, im Norde vu dr Mporokosobärg un im Oschte vum Muchinga-Gebirg begränzt wird. An däm Gebirg lang ziet si vu Norde no Side s Luangwadal, wu im Norde vu Uuslaifer vum sidlige tansanische Hochland un im Oschte dur d Mafinga Hills begränzt wird, wu in s zäntral Hochland vu Malawi ibergehn un wu s di hegschte Landesdail het, dr Mafinga mit 2339 Meter iber em Meeresspiegel. Dr Weschte vu Sambia mit em Quellbiet vum Sambesi isch e flach Sandbiet vu dr Kalahari-Wieschti, wu no Side schlän aabegoht. Erscht an dr Sambesi-Haale git s dytligi Relifstrukture. D Vegetation in